Nes Sóknar Ítrottarfelag

Nes Sóknar Ítrottarfelag, ofte forkortet NSÍ, er en fotballklubb i Runavík på Eysturoy på Færøyene.

NSÍ ble stiftet den 24. mars 1957 og favnet hele det daværende Nes sókn, som Runavík senere ble utskilt fra. NSÍ drev først mest med håndball, men utvidet i løpet av 1960-årene med flere idretter, som badminton og kapproing. Den første fotballbanen ble anlagt i Runavík i 1972. Avdelingene for kapproing og håndball ble utskilt fra NSÍ som de selvstendige klubbene Kappróðrarfelagið NSÍ og Hondbóltsfelagið Tjaldur i 1998, og NSÍ har siden vært rendyrket som fotballklubb.

Med sine mer enn 600 medlemmer er NSÍ et av de største idrettslagene på Færøyene. NSÍ har en egen supporterklubb, Guliganz.

Klubben deltok for første gang i europacup i 2003, da den spilte sin første kamp mot FC Lyn Oslo. I 2007 ble NSÍ færøyske mestere for første gang.

Andre avdelinger
Klubben stiller i tillegg til A-laget flere lag i de lavere færøyske divisjonene. Per sesongen 2008 stilte klubben et andrelag (NSÍ II) i færøysk 1. divisjon, og et tredje og fjerdelag (NSÍ III og NSÍ IV) i 3. divisjon.

NSÍ Runavík har i flere år hatt et kvinnelag med i den øverste kvinnedivisjonen på Færøyene. Fra 2009 stilt kvinnelag sammen med B68 Toftir i nabokommunen Nes.

For yngre avdelinger har også et av NSÍ Runavíks guttelag utmerket seg med seier i Dana Cup i 2008.

Meritter
Seriemester (1):
2007
Cupmester (2):
 1986 og 2002
tapende finalister: 1980, 1985, 1988 og 2004
Færøysk supercup (1):
2007

NSÍ Runavík i Europa
NSÍ Runavík har representert Færøyene i europacup ved fem anledninger, første gang i 2003 mot norske Lyn. NSÍ har deltatt både i kvalifisering til UEFA-cupen og Mesterligaen, samt første runde i Intertoto-cupen, men aldri gått videre. Av 8 europacupkamper laget har spilt er 7 tapt, eneste seier per dags dato var 1-0 hjemme mot FC Dinamo Tbilisi i 2008. I første kvalifiseringsrunde av Europaligaen i 2009 møtte Runavík igjen et norsk lag, denne gang Rosenborg.

 SesongTurneringRundeMotstander fraHjemmelagBortelagResultatAnmerkning 2003/04  UEFA-cupen  Kvalifisering   Norge   NSÍ Runavík  FC Lyn Oslo  1–3  Spilt i Toftir UEFA-cupen  Kvalifisering    FC Lyn Oslo  NSÍ Runavík  6–0  Sammenlagt 9–1 2004  UEFA Intertoto Cup  1. runde   Danmark  Esbjerg fB  NSÍ Runavík  3–1  UEFA Intertoto Cup  1. runde   NSÍ Runavík  Esbjerg fB  0–4  Sammenlagt 1–7 2005/06  UEFA-cupen  1. kvalifiseringsrunde   Latvia  NSÍ Runavík  Liepājas Metalurgs  0–3  UEFA-cupen  1. kvalifiseringsrunde   Liepājas Metalurgs  NSÍ Runavík  3–0  Sammenlagt 6–0 2008/09  Mesterligaen  1. kvalifiseringsrunde   Georgia  FC Dinamo Tbilisi  NSÍ Runavík   3–0  Mesterligaen  1. kvalifiseringsrunde   NSÍ Runavík  FC Dinamo Tbilisi  1–0  Sammenlagt 1–3 2009/10  Europaligaen  1. kvalifiseringsrunde   Norge  NSÍ Runavík  Rosenborg  0–3  Spilt på Gundadalur, Tórshavn Europaligaen  1. kvalifiseringsrunde   Rosenborg  NSÍ Runavík  3–1  Sammenlagt 6–1

Se også
Færøysk fotball

Referanser

Eksterne lenker
 Klubbens internettsider
 Spillerstall - Transfermarkt

Kategori:Fotballag på Færøyene
Kategori:Eysturoy
Runavík
Kategori:1957 på Færøyene
Kategori:Portal:Færøyene/artikler